## dachser_inteligent_logistics

Tlačová správa V Bratislave, 27. 7. 2021

**Spoločnosť DACHSER zabezpečuje nové charterové lety do Latinskej Ameriky**

**Spoločnosť DACHSER Air & Sea Logistics zorganizovala v júni a júli osem letov z Hongkongu do Mexika cez Kanadu. Nová charterová služba poskytuje zákazníkom dodatočnú kapacitu a mala by pokračovať aj v auguste.**



Medzi Áziou a Mexikom je teraz k dispozícii viac prepravných kapacít

Spoločnosť DACHSER Air & Sea Logistics zorganizovala v júni a júli osem letov z Hongkongu do Mexika cez Kanadu. Nová charterová služba poskytuje zákazníkom dodatočnú kapacitu a mala by pokračovať aj v auguste.

**Silná sieť leteckej nákladnej dopravy pre stabilné riešenia dodávateľského reťazca**

„*Trh s leteckou nákladnou dopravou má okrem krátkeho marcového poklesu stabilne rastúci trend, čo sa odráža v stále vysokom dopyte,“* hovorí Timo Stroh, vedúci globálnej leteckej nákladnej dopravy v spoločnosti DACHSER. Situáciu však komplikuje kolísajúca kapacita a vysoké ceny prepravy. „*Vzhľadom na očakávania, že potrvá ešte dlho, kým sa kapacita nákladných lietadiel opäť zvýši, charterové aktivity sú a budú kľúčové, ak chceme našim zákazníkom ponúknuť stabilnú kapacitu siete a spoľahlivé tranzitné časy,“* dodáva Stroh.

V prvom polroku 2021 spoločnosť DACHSER uskutočnila viac ako 100 charterových letov a pravidelne operovala na 12 rôznych odletových a 15 prijímajúcich letiskách.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk